open-index/open-wikipedia-markdown huggingface dataset:
அத்தியினப் பழம்

[வலது|thumb|[படர் அத்தி|படர் அத்தியின் பெண் அத்திப்பழத்தின்  குறுக்குவெட்டு. இதன் உள்பகுதி உள்ளீடற்று உள்ளது. அதன் உள் சுவரில் (வெள்ளை) சிவப்பு நிற பூக்கள் நிறைந்திருக்கும். ஒவ்வொரு பூவும் ஒரு விதையை உருவாக்கும். காயில் சிதல்துளைகளை உருவாக்கி உள்ளே முட்டையிட நுழையும், குளவி மகரந்தச் சேர்க்கைக்கு உதவுகிறது.]]
**அத்தியினப் பழம்** (*Syconium*)  என்பது அத்தி வகைத் தாவரங்களில்  காணப்படும் ஒரு வகை மஞ்சரி ஆகும்; இது பின்னர் அத்திப் பழமாக மாறும். இது உள்ளே பல சூலகங்களைக் கொண்டு, உள்ளீடற்றும், சதைப்பற்றுடனும், புடைத்தும் ஒரு காயாக உருவாகிறது.   சாராம்சத்தில், இது உண்மையில் பல பூக்களைக் கொண்ட ஒரு சதைப்பற்றுள்ள தண்டுபகுதியே ஆகும். எனவே, இது ஒரு கூட்டுக்கனியாகவும் (multiple fruit), அதே சமயம் ஒரு துணைக்கனியாகவும் (accessory fruit) கருதப்படுகிறது.

## சொற்பிறப்பியல்
*சைக்கோனியம்* என்ற சொல் அத்திப்பழம் என்று பொருள்படும் பண்டைய கிரேக்கச் சொல்லான **** என்பதிலிருந்து வந்தது. 
இடது|thumb|''ஃபிகஸ் குளோமெராட்டா'' சைகோனியத்தின் நீளமான பகுதி பழத்தையும் அத்தி குளவிகளையும் காட்டுகிறது.

## உருவவியல்
அத்தியினப் பழம் என்பது ஒரு குடம் போன்ற அமைப்பாக உள்ளது. இதன் உட்சுவரில் 50 முதல் 7000 வரை (இனங்களைப் பொறுத்து) மிகவும் எளிமையான ஒற்றை அண்டம் கொண்ட மலர்கள் அமைந்துள்ளன.

இந்த காய்க்குள் மூன்று வகையான மலர்கள் இருக்கும். இவற்றுள் ஆண் மலர், நீளமான பெண்மலர், மலட்டுப் பெண்மலர்கள் என்று மூன்று வகையான மலர்கள் இருக்கும். 

மகரந்த சேர்க்கை செய்யப்பட்டவுடன், சைகோனியத்திற்குள் இருக்கும் தனித்தனி பூக்கள் வெடியா சிற்றுலர் கனிகளாக உருவாகின்றன, அதில் உள்ள விதைகள் பழ அடுக்கால் மூடப்பட்டிருக்கும். இந்தக் கண்ணோட்டத்தில், அத்தி என்பது பல்லாயிரக்கணக்கான பழங்கள் கொண்ட ஒரு உறை ஆகும். 

## மகரந்தச் சேர்க்கை
இந்த மூடிய காய்களுக்குள் முட்டையிட பெண் அத்திக் குளவிகள் எனப்படும் சிறுகுளவிகள் துளையிட்டு உள்ளே செல்கின்றன. இந்த செயல்பாட்டில் அந்த குளவிகள் தங்கள் இறக்கையை இழக்கின்றன.  காயினுள் நுழையும் சிறுகுளவியின் உடலில் ஏற்கனவே வேறு காயினுள் நுழைந்து வந்ததால் உடலில் ஒட்டியுள்ள மகரந்தம் பெண் மலரில் பட்டு மலர்கள் மகரந்தச் சேர்க்கை ஆகின்றன. இந்த சிறுகுளவிகள்  மலட்டு பெண் மலரில் முட்டையிடுகின்றன. பின்னர் அங்கு கட்டிகளை உருவாக்குகின்றன. பின்னர் குளவிகள் இறந்து, கட்டிகளில் குடம்பிகள் உருவாகுகின்றன, அதே நேரத்தில் மகரந்தச் சேர்க்கை செய்யப்பட்ட பூக்களில் விதைகள் உருவாகின்றன. முட்டையிட்ட 4–6 வாரங்களுக்குப் பிறகு, இறக்கையற்ற ஆண் பூச்சிகள் முதலில் தோன்றுகின்றன. அவற்றின் கட்டிகளுக்குள் வளர்ந்துவரும் பெண்  சிறுகுளவிகளை கருவுற வைத்து, துளையிட்டு காய்களில் இருந்து வெளியேற குளையிடுகின்றன. இந்தத் துளைகளின் வழியாக பெண் பூச்சிகள் வெளியேறும். அவை வெளியைறுகையில் அவற்றின் உடலில் ஆண் பூக்களிலுள்ள மகரந்தங்கள் ஒட்டிக்கொள்கின்றன. அதன்பிறகு பெண் குளவிகள் வேறு காய்ப்பூவைத் தேடி புறப்படும். குளவிகள் வெளிவந்த பிறகு, அத்திப்பழம் 'பழமாக' வளர்ச்சியடைகின்றன.    

## மேற்கோள்கள்

பகுப்பு:கனியமைப்பியல்
பகுப்பு:பழங்கள்
மிதிலா பண்பாட்டு அருங்காட்சியகம்

**மிதிலா பண்பாட்டு அருங்காட்சியகம்** (*Mithila Cultural Museum*)  இந்தியாவின் பீகார் மாநிலத்திலுள்ள மிதிலா பிராந்தியத்தில் உள்ள தர்பங்கா நகரில் கட்டப்படவுள்ள ஒரு அருங்காட்சியகமாகும்.  இந்திய அரசாங்கத்தின் மத்திய உள்துறை அமைச்சர் அமித் சாவால்  முன்மொழியப்பட்டது. 2025 ஆம் ஆண்டு அக்டோபர் மாதம் 29 ஆம் தேதியன்று அறிவிக்கப்பட்டது. இந்தியாவின் பீகார் மாநிலத்தில் காணப்படும் பண்டைய கையெழுத்துப் பிரதிகள் மற்றும் நூல்களைப் பாதுகாப்பதற்காக இந்த அருங்காட்சியகம் கட்டப்பட உள்ளது. தர்பங்கா நகரில் பண்பாட்டு  அருங்காட்சியகம் கட்டுவதற்காக 500 கோடி ரூபாய் நிதி ஒதுக்கீட்டை  மத்திய உள்துறை அமைச்சர் அறிவித்தார். மத்திய உள்துறை அமைச்சரின் கூற்றுப்படி, இந்த அருங்காட்சியகம் எதிர்கால சந்ததியினருக்கு மிதிலாவின் பண்பாட்டு பாரம்பரியத்தை பாதுகாப்பதற்கான மையமாக செயல்படும். இது இந்திய துணைக் கண்டத்தில் உள்ள மிதிலா பிராந்தியத்தின் வளமான பண்பாட்டு  பாரம்பரியத்தையும்  நூல்கள் முழுவதையும் ஊக்குவிக்கும். 

## பின்னணி
இந்திய துணைக் கண்டத்தில் உள்ள மிதிலா பகுதி பண்டைய மற்றும் இடைக்கால காலத்தில் சமசுகிருதம் மற்றும் வேத ஆய்வுகளைக் கற்றுக்கொள்வதற்கான புகழ்பெற்ற மையமாக இருந்தது. இந்திய தத்துவத்தைக் கற்றுக்கொள்வதற்கான முக்கிய மையமாக மிதிலா கருதப்படுகிறது. நியாயா சாத்திரத்தின் (தர்க்க அறிவியல்) ஆய்வுக்கு இவ்விடம் பிரபலமானது. பண்டைய காலத்திலிருந்தே மிதிலா அறிஞர்களின் நிலமாக இருந்து வருகிறது. புகழ்பெற்ற இந்திய தத்துவஞானி ஆதி சங்கராச்சாரியாரும் மிதிலா பிராந்தியத்திற்கு வந்து மற்றொரு புகழ்பெற்ற அறிஞர் மண்டன் மிசுராவுடன் விவாதித்தார். இதேபோல் மந்தன் மிசுராவின் மனைவி உபயா பாரதி இப்பகுதியில் ஒரு முக்கிய பெண் அறிஞராக இருந்தார். மைதிலி கவிஞர் வித்யாபதி இலக்கியம், கவிதை, அரசியல் மற்றும் தத்துவத்தில் சிறந்த அறிஞராக இருந்தார். இந்தத் துறைகள் தொடர்பான பல நூல்களை அவர் எழுதியுள்ளார்.  மத்திய உள்துறை அமைச்சர் இப்பகுதியில் தனது உரையின் போது மிதிலா பிராந்தியத்தில் பண்பாட்டு  பாரம்பரியத்தின் பாரம்பரியத்தை பாதுகாக்கவும் மேம்படுத்தவும் அர்ப்பணிக்கப்பட்ட ஒரு பெரிய அருங்காட்சியகத்தை 500 கோடி ரூபாய் செலவில் கட்டப்போவதாக அறிவித்தார். வரும் நாட்களில் மிதிலாஞ்சலை உலகளாவிய அறிவு மையமாக மேம்படுத்துவதற்கான தனது திட்டத்தையும் அவர் வெளிப்படுத்தினார்.

## கட்டுமான முன்முயற்சி
மிதிலா பண்பாட்டு அருங்காட்சியகத்தை அமைப்பதற்கான முன்முயற்சி தர்பங்கா மக்களவை தொகுதியின் மக்களவை உறுப்பினர்  டாக்டர் கோபால் ஜி தாக்கூரால் தொடங்கப்பட்டுள்ளது. புதுதில்லியில் உள்ள கலாச்சார மற்றும் சுற்றுலாத் துறை அமைச்சர் கசேந்திர சிங் செகாவத்தின் அறையில் இந்த முயற்சி எடுக்கப்பட்டது. அருங்காட்சியகத்தை அமைக்கும் இடத்திற்கு தர்பங்கா நகரம் தேர்வு செய்யப்பட்டுள்ளது. பண்பாடு மற்றும் சுற்றுலாத்துறை அமைச்சருடனான சந்திப்புக்குப் பிறகு, கோபால் ஜி தாக்கூர், முன்மொழியப்பட்ட அருங்காட்சியகம் ₹500 கோடி செலவில் கட்டப்படும் என்று ஊடகங்களுக்குத் தெரிவித்தார். இந்தியாவின் பீகாரின் மிதிலா பிராந்தியத்தில் சுற்றுலாவை மேம்படுத்துவதற்கான ஓர் இலட்சிய திட்டம் இது என்று அவர் மேலும் தெரிவித்தார்.

## மேற்கோள்கள்

பகுப்பு:பீகார் அருங்காட்சியகங்கள்
12 ஜோதிர்லிங்கம்

இந்தியாவில் ஈசனின் அருள் நிறைந்த ஜோதிர்லிங்க 12 உள்ளன. இவை மிகவும் புனிதமானவை மற்றும் சுயம்புவாகத் தோன்றிய ஒளிமயமான லிங்கங்கள் என நம்பப்படுகின்றன. இந்த 12 தலங்களும் இந்தியாவின் பல்வேறு மாநிலங்களில் அமைந்துள்ளன. 

1.சோம்நாத்- சௌராஷ்டிரா, குஜராத்

2.மல்லிகா அர்ஜுனா-ஆந்திரா

3.மகாகாலேஸ்வர்-மத்திய பிரதேசம்

4.ஓங்காரேஷ்வர்-மத்திய பிரதேசம்

5.கேதர்நாத்-உத்தரகாண்ட்

6.பீமாஷங்கர்-மகாராஷ்டிரா

7.காசி விஸ்வநாத்-உத்தரப் பிரதேசம்

8.திரியம்பகேஷ்வர்-மகாராஷ்டிரா

9.வைத்தியநாத்-ஜார்கண்ட்

10.நாகேஸ்வர்-குஜராத்

11.இராமநாதசுவாமி-தமிழ்நாடு

12.கிருஷ்ணேஷ்வர்-மகாராஷ்டிரா
வெங்கட் ராம்

**வெங்கட் ராம்** *(Venket Ram)* இவர் ஓர் இந்திய பிரபல புகைப்படக் கலைஞர் ஆவார். இவர் பல குறிப்பிடத்தக்க திரைப்படங்கள் மற்றும் பல படைப்புகளுக்கு புகைப்படங்களை எடுத்துள்ளார்.

## ஆண்டு நாட்காட்டி
வெங்கட் ராம், டபூ ரத்னானி மற்றும் கிங்ஃபிசர் போன்ற பிற பிராண்டுகளால் ஈர்க்கப்பட்டு, ஒரு ஆண்டு நாட்காட்டியைத் தொடங்கி, 2010 ஆம் ஆண்டில் அதற்கான புகைப்படப் பணிகளை ஆரம்பித்தார்.

2011 

சென்னையிலும் ஹைதராபாத்திலும், நடிகர்கள் பழங்கால கார்களுடன் மாடலிங் செய்யும் புகைப்படங்கள் எடுக்கப்பட்டன. 2010 ஆம் ஆண்டு, டிசம்பர் மாதம், 24 ஆம் தேதியன்று திரைபட இயக்குநர் மணிரத்னம் இந்த நாட்காட்டியை வெளியிட்டார். இந்நிகழ்ச்சியில் உதயநிதி ஸ்டாலின் கலந்துகொண்டார்.

நாகார்ஜுனா, சூர்யா, விக்ரம், சிலம்பரசன், கார்த்தி, ஆர்யா, த்ரிஷா கிருஷ்ணன், ஜெனிலியா டிசோசா, ஷ்ரியா சரண், நயன்தாரா, தமன்னா பாட்டியா மற்றும் ஸ்ருதி ஹாசன் ஆகியோர் காலண்டரில் இடம்பெற்றுள்ள நடிகர்கள் மற்றும் நடிகைகள் ஆவார்கள்

2012 

நாட்காட்டியில் நடிகைகள் த்ரிஷா கிருஷ்ணன், ரிச்சா கங்கோபாத்யாய், பிரியா ஆனந்த், ஷ்ரியா சரண், எமி ஜாக்சன், அமலா பால், சமந்தா, தீக்ஷா சேத், ஜெனிலியா டிசோசா, சமீரா ரெட்டி, மம்தா மோகன்தாஸ் மற்றும் காஜல் அகர்வால் ஆகியோர்கள் இடம்பெற்றுள்ளனர்.
ஆதவன், ஆசல், பாஸ் என்கிற பாஸ்கரன், எந்திரன், கந்தசாமி, மதராசப்பட்டினம், நான் மகான் அல்ல, பையா, பொக்கிஷம், சிங்கம், வானம் போன்ற படங்கள் இடம்பெற்றுள்ளன.

2020 
ராஜா ரவி வர்மாவின் ஓவியங்களை மீண்டும் உருவாக்கும் தொடர்ச்சியான போட்டோஷூட்கள். காலண்டரில் இடம்பெற்றுள்ளன.  மேலும் நடிகைகள் ரம்யா கிருஷ்ணன், லட்சுமி மஞ்சு, சாமுண்டீஸ்வரி, லிஸ்ஸி லட்சுமி, குஷ்பு சுந்தர், நதியா, பிரியதர்சினி கோவிந்த், ஸ்ருதி ஹாசன், ஷோபனா, ஐஸ்வர்யா ராஜேஷ் மற்றும் சமந்தா அக்கினேனி ஆகியோர்கள் இடம்பெற்றுள்ளனர்.

## பத்திரிகைகள் மற்றும் விள்ம்பரங்கள்
இவர் பத்திரிகைகள் மற்றும் விள்ம்பரங்கள் பணியாற்றியுள்ளார்

அருண் ஐஸ்கிரீம்ஸ்

சென்னை சில்க்ஸ் (அனுஷ்கா ஷெட்டி)

கலாட்டா

இன்பாக்ஸ் 1305 (ஸ்ருதி ஹாசன்)

பெண்களுக்காக மட்டுமே (அனு ஹாசன், ராதிகா, ஷோபனா, ஷ்ரியா சரண்)

பிரின்ஸ் ஜூவல்லரி

சத்யம் சினிமாஸ் (விக்ரம்)

சவுத்ஸ்கோப் (ஜெனிலியா டிசோசா, மோகன்லால், நமீதா, த்ரிஷா கிருஷ்ணன், ஷ்ரியா சரண் வெங்கடேஷ், விக்ரம்)

காலண்டர் பதிப்பு: பிந்து மாதவி, லட்சுமி ராய், ரீம்மா சென்

விவேல் (த்ரிஷா கிருஷ்ணன்)

அவர் யுவன் ஷங்கர் ராஜாவின் விளம்பர இசை வீடியோ "உனக்காக நான் இருப்பேன்" என்ற ஆல்பத்தின் ஸ்டில்களையும் ஆல்பத்தின் அட்டையையும் புகைப்படம் எடுத்துள்ளார்.

## மேற்கோள்கள்

## வெளி இணைப்புகள்
*Interview

பகுப்பு:வாழும் மக்கள்
பகுப்பு:மறைக்கப்பட்ட பகுப்புகள்
பகுப்பு:இந்தியத் திரைப்படத்துறையினர்
பகுப்பு:இந்தியப் புகைப்படக்கலைஞர்கள்
பகுப்பு:வாழும் மக்கள்
பகுப்பு:வரிசைப்படுத்தப்படாத பக்கங்கள்
உத்தரா மேனன்

உத்தரா மேனன் ஒரு இந்திய உடை வடிவமைப்பாளர் ஆவார். அவர் தமிழ், தெலுங்கு மற்றும் மலையாள திரைப்படத் துறைகளில் பணியாற்றியுள்ளார்.

## தொழில் வாழ்க்கை
உத்தரா தனது தொழிலை, தனது சகோதரர் கவுதம் வாசுதேவ் மேனன் இயக்கிய ஒரு குளிர்பான விளம்பரத்தில் ஆடை வடிவமைப்பாளராகத் தொடங்கினார்; இதில் அசின் நடித்தார். பின்னர் கவுதம் அவருக்கு தனது திரைப்படங்களில் பணியாற்ற வாய்ப்பு அளித்தார்; அது என்னை அறிந்தால் (2015) படத்திலிருந்து தொடங்கியது.அதன்பிறகு அவர் அச்சம் என்பது மடமையடா (2016), எனை நோக்கி பாயும் தோட்டா (2019), மற்றும் துருவ நட்சத்திரம் (2025) போன்ற படங்களில் அவருடன் இணைந்து பணியாற்றினார். இந்த இணைப்புகளில், அஜித் குமாரை காவல்துறை அதிகாரியாக, த்ரிஷாவை போஹீமிய நடனக் கலைஞராகவும், தனுஷை காலப்போக்கில் பல்வேறு தோற்றங்களில் ஆடை வடிவமைத்து குறிப்பிடத்தக்க பங்களிப்பு செய்தார்.த்ரிஷா நடித்த ஹேமனிகா கதாபாத்திரத்திற்காக, உத்தரா காஞ்சி பருத்தி துணிகளை பயன்படுத்தி உடைகள் வடிவமைத்தார்; மேலும் நடனக் காட்சிகளுக்காக பழமையான ப்ரோக்கேட் துணிகளை பயன்படுத்தினார். அவரது தோற்றத்தை நடிகை ஷோபனாவை அடிப்படையாகக் கொண்டு உருவாக்கினார். இந்தப் பணிகளுக்காக அவர் பின்தளத் திரைப்பட இணையதளம் மற்றும் ஆனந்த விகடன் இதழ் வழங்கிய விருதுகளை பெற்றார்.

உத்தரா, கவுதம் மேனனுடன் இணைந்து அவரது இசை காணொளிகளிலும் பணியாற்றியுள்ளார்.மேலும் அவர் தெலுங்கு திரைப்படங்களிலும் ஆடை வடிவமைப்பாளராக பணியாற்றியுள்ளார். சை ரா நரசிம்மா ரெட்டி (2019) படம் அவரது மிகப்பெரிய திட்டமாகும். இந்த படம் 1800களில் அமைந்துள்ளது; இதில் பிரிட்டிஷ் படைகள், உள்ளூர் கிராம மக்கள், பழங்குடிகள் மற்றும் ஜமீன்தார்கள் போன்ற பல்வேறு கதாபாத்திரங்கள் உள்ளன. இந்தப் படத்திற்காக அவர் இரண்டு ஆண்டுகளுக்கும் மேலாக பணியாற்றி, அமிதாப் பச்சன், சிரஞ்சீவி மற்றும் நயன்தாரா உள்ளிட்ட நடிகர்களுக்கு ஆடை வடிவமைத்தார்.மேலும் சர்ரைனோடு (2016), நானியின் கேங் லீடர் (2019) போன்ற தெலுங்கு படங்களிலும் பணியாற்றியுள்ளார். மணம் (2014) படத்தில் அவர் ராஜீவனுடன் இணைந்து அமைப்பு வடிவமைப்பாளராக உதவியாளராகவும் பணியாற்றினார்.

## ஆரம்ப வாழ்க்கை
உத்தரா மேனன், திரைப்பட இயக்குநர் கவுதம் வாசுதேவ் மேனனின் சகோதரி ஆவார்.

## முக்கிய திரைப்படங்கள்

* மணம் (2014)
* என்னை அறிந்தால் (2015)
* அச்சம் என்பது மடமையடா (2016)
* சர்ரைனோடு (2016)
* ஷைலஜா ரெட்டி அல்லுடு (2018)
* அயோக்யா (2019)
* நானியின் கேங் லீடர் (2019)
* சை ரா நரசிம்மா ரெட்டி (2019)
* ஆக்ஷன் (2019)
* எனை நோக்கி பாயும் தோட்டா (2019)
* வரனே அவசியமுன்ட் (2020)
* சக்ரா (2021)
* ஜோஷுவா இமை போல் காக்க (2021)
* நவரசா (இணைய தொடர்) – கிட்டார் கம்பி மேலே நின்று பகுதி (2021)
* வெந்து தணிந்தது காடு (2022)

* துருவ நட்சத்திரம் (2025)

## மேற்கோள்கள்

## வெளி இணைப்புகள்

* 
பகுப்பு:வாழும் மக்கள்
சமய குரு மாற்றம்

சிலர் தமக்கு அருள் வழங்கிய சமய குருவை மாற்றம் செய்துகொண்டு புதிய பெயர் சூட்டிக்கொள்கின்றனர். இத்தகைய இருவரை வெறுப்பதாக திருவாரூர்த் தத்துவப் பிரகாசர் பாடல் ஒன்று உள்ளது. 
#### [https://ta.wikipedia.org/wiki/%E0%AE%95%E0%AE%A3%E0%AF%8D%E0%AE%A3%E0%AF%81%E0%AE%9F%E0%AF%88%E0%AE%AF_%E0%AE%B5%E0%AE%B3%E0%AF%8D%E0%AE%B3%E0%AE%B2%E0%AF%8D கண்ணுடைய வள்ளல்]
கண்ணுடைய வள்ளல் 15 ஆம் நூற்றாண்டில் வாழ்ந்தவர். திருஞான சம்பந்தர் நெறியைப் பின்பற்றும் சமய வள்ளலிடம் (குருவிடம்) அருள் (தீட்சை) பெற்றவர். இவர் பின்னர் தாமே சமய வள்ளலாக மாறி, கண்ணுடைய  திருஞான சம்பந்தர் என்று தன் பெயரையே மாற்றிக்கொண்டார். சைவத்தில் சைவ சித்தாந்தம் என்னும் என்னும் உட்பிரிவைத் தோற்றுவித்துக்கொண்டார்.

#### திருநெறி விளக்க ஆசிரியர்
இவரும் திருஞான சம்பந்தர் நெறியைப் பின்பற்றும் சமய வள்ளலிடம் (குருவிடம்) அருள் (தீட்சை) பெற்றவர். 
கண்ணுடை வள்ளல் தன்னைச் சைவ சித்தாந்த நெறிக்கு மாற்றிக்கொண்டபோது இவர் தம் நெறியைத் திருநெறி விளக்கம் என மாற்றிக்கொண்டவர்.

#### திருவாரூர்த் தத்துவப் பிரகாசர் சாடல்
இந்த இருவரின் குருமாற்றங்ககளைத் திருவாரூர்த் தத்துவப் பிரகாசர் கண்டித்துப் பாடுகிறார். 
“இனிமை தரு பூருவத்துக் குருக்களை மறந்து எட்டிடத்துத் தீட்சை போய் இட்ட சிறு பேர் மாற்றி மாதம் ஒரு பேர் இட்டு அழைக்க நாம் இறுமாந்து இரோம்”

#### மேற்கோள்

பகுப்பு:சமய வரலாறு
சுகேட்டர் கேர்ள்

**சுகேட்டர் கேர்ள்** (*Skater Girl*) என்பது 2021 ஆம் ஆண்டு வெளியான விளையாட்டு, நாடகத் திரைப்படமாகும். இப்படத்தை மஞ்சரி மகிஜானி, வினாட்டி மகிஜானி இணைந்து தயாரித்துள்ளார். இதில் ரேச்சல் சஞ்சிதா குப்தா, ஷஃபின் படேல், அம்ரிதா மகேரா மற்றும் வஹீதா ரஹ்மான் ஆகியோர் முக்கிய வேடங்களில் நடித்துள்ளனர்.கிராமப்புறங்களில் வளர்ந்து வரும் சறுக்குப்பலகை விளையாட்டை மையமாக வைத்து இத்திரைப்படம் உருவாக்கப்பட்டுள்ளது. இராசத்தானில் உள்ள கெம்பூர் கிராமத்தில் இந்தியாவின் மிகப்பெரிய ஸ்கேட்போர்டிங் பூங்கா இப்படத்திற்காகவே சிறப்பாகக் கட்டப்பட்டது. இத்திரைப்படம் 11 ஜூன் 2021 அன்று நெட்ஃபிக்ஸ் தளத்தில் வெளியாகி விமர்சகர்களிடம் நல்ல வரவேற்பைப் பெற்றது.

## படக்கரு
இராசத்தானில் கெம்பூர் என்ற கிராமத்தில் வாழும் பிரேர்ணா என்ற பதின்பருவப் பெண், தனது குடும்பத்தின் கட்டுப்பாடுகளுக்கு இடையில் வாழ்கிறாள். இலண்டனைச் சேர்ந்த ஜெசிகா என்ற பெண், தனது தந்தையின் சொந்த ஊரைக் காண அந்த கிராமத்திற்கு வருகிறாள். அங்குள்ள குழந்தைகள் விளையாடுவதைப் பார்க்கும் ஜெசிகா, தனது நண்பர் எரிக் உதவியுடன் அவர்களுக்கு, சறுக்குப்பலகை விளையாட்டை அறிமுகம் செய்கிறாள். பிரேர்ணா இந்த விளையாட்டில் மிகுந்த ஆர்வம் காட்டுகிறாள். ஆனால், அவளது தந்தை இதற்கு கடும் எதிர்ப்புத் தெரிவிக்கிறார். ஜெசிகாவும், எரிக்கும் ஆகியோர் இணைந்து, கிராமத்தில் ஒரு பிரம்மாண்டமான சறுக்குப்பலகைப் பூங்காவைக் கட்டுகிறார்கள். தன் திருமணத்தன்று வீட்டை விட்டு வெளியேறும் பிரேர்ணா, அங்கு நடைபெறும் தேசிய அளவிலான போட்டியில் கலந்து கொண்டு, தனது திறமையை நிரூபிக்கிறாள்.

## மேற்கோள்கள்

பகுப்பு:உண்மை நிகழ்வுகளைத் தழுவிய திரைப்படங்கள்
இந்தியாவில் அழிந்துவரும் மொழிகளின் பட்டியல்

**இந்தியாவில் அழிந்துவரும் மொழிகளின் பட்டியல்**  *(List of endangered languages in India)* என்பது, பொதுவாக மிகக் குறைவான பேச்சாளர்களைக் கொண்டிருப்பதால், பயன்பாட்டிலிருந்து நீங்கிவிடும் அபாயத்தில் உள்ள ஒரு மொழியாகும். இது தனது தாய்மொழி பேசுபவர்கள் அனைவரையும் இழந்துவிட்டால், இது அழிந்துபோன மொழியாகிவிடும். யுனெசுகோ, மொழி அழிவின் நான்கு நிலைகளை "பாதுகாப்பான" (அழிவில் இல்லாத) மற்றும் "அழிந்துபோன" நிலைகளுக்கு இடையில் வரையறுக்கிறது:

*பாதிக்கப்படக்கூடியது.
*நிச்சயமாக அழிவின் விளிம்பில் உள்ளது.
*கடுமையாக அழிவின் விளிம்பில் உள்ளது.
*மிகவும் அழிவின் விளிம்பில் உள்ளது.
## பட்டியல்

பின்வரும் அட்டவணை, அழிவின் விளிம்பில் உள்ள அல்லது அருகிவரும் என வகைப்படுத்தப்பட்ட இந்தியாவின் 192 மொழிகளைப் பட்டியலிடுகிறது.

## மேற்கோள்கள்

பகுப்பு:இந்திய மொழிகள்
பகுப்பு:அழிந்துவரும் மொழிகள்
பகுப்பு:அழிந்துவரும் இந்திய மொழிகள்
தெலங்காணா சட்டமன்ற சபாநாயகர்களின் பட்டியல்

**தெலங்காணா சட்டமன்ற சபாநாயகர்களின் பட்டியல்** (*List of speakers of the Telangana Legislative Assembly*) என்பது தெலங்காணா மாநிலச் சட்டமன்ற சபாநாயகர்களின் பட்டியல் ஆகும். இந்தியக் குடியரசில், பல்வேறு மத்திய மற்றும் மாநில சட்டமன்றங்களுக்கு ஒரு சபாநாயகர் அல்லது ஒரு தலைவர் தலைமை தாங்குகிறார். பொதுத் தேர்தலுக்குப் பிறகு தெலங்காணா சட்டமன்றத்தின் முதல் கூட்டத்திலேயே சபாநாயகர் பாசனா சபை உறுப்பினர்களிடமிருந்து ஐந்து ஆண்டு காலத்திற்கு தேர்ந்தெடுக்கப்படுகிறார். இவர்கள் சாசான சபையில் உறுப்பினராக இருப்பதை நிறுத்தும் வரை அல்லது அவரே பதவி விலகும் வரை சபாநாயகர் பதவியில் இருப்பார். சாசன சபையில் இதன் உறுப்பினர்களின் திறமையான பெரும்பான்மையால் நிறைவேற்றப்பட்ட தீர்மானத்தின் மூலம் சபாநாயகரை பதவியில் இருந்து நீக்க முடியும். சபாநாயகர் இல்லாத நிலையில், தெலங்காணா சட்டப்பேரவை கூட்டத்திற்கு துணை சபாநாயகர் தலைமை தாங்குகிறார்.

## தெலங்காணா சட்டமன்ற சபாநாயகர் பட்டியல்

## துணைசபாநாயகர்கள் பட்டியல்

## தெலங்காணாவின் தற்காலிக சபாநாயகர்களின் பட்டியல்

## மேற்கோள்கள்

பகுப்பு:தெலங்காணா சட்டப் பேரவை உறுப்பினர்கள்
வஜ்ரேஷ்வரி தேவி

வஜ்ரேஷ்வரி தேவி என்பது இந்து தெய்வமான சக்தியின் ஒரு கொடிய வடிவமாகும். இவர் பஜ்ரேஷ்வரி, காங்க்ரா தேவி, அல்லது காங்க்ராவாலி என்றும் அழைக்கப்படுகிறார். இவர் முக்கியமாக ஹிமாச்சலப் பிரதேசத்தின் காங்க்ரா பள்ளத்தாக்கில் வழிபடப்படுகிறார்.வஜ்ரேஷ்வரி என்ற பெயர் வஜ்ரம் (இடி அல்லது வைரம்) மற்றும் ஈஸ்வரி(உயர்ந்த பெண் ஆட்சி செய்பவர்) என்ற சொற்களிலிருந்து வந்தது. அதனால் இதன் பொருள் இடியின் தேவி அல்லது வைர தேவி ஆகும்.இவரது முக்கிய வழிபாட்டு மையம் காங்க்ராவில் உள்ள வஜ்ரேஷ்வரி தேவி கோயில் ஆகும். இது சக்தி வழிபாட்டில் முக்கியமான 51 பீடங்களில் ஒன்றாகக் கருதப்படுகிறது.

## ஆகம குறிப்புகள்
வஜ்ரேஷ்வரி பல தந்திர ஆகம நூல்களில் குறிப்பிடப்படுகிறார். மந்தானபைரவ தந்திரம் என்ற நூலில், அவர் ஒன்பது நித்ய யோகினிகளில் ஒருவராகவும், குறிப்பாக காமத்துடன் தொடர்புடையவராகவும் விளக்கப்படுகிறார்.மேலும், சில வழிபாட்டு முறைகளில், அவர் காளியின் ஒரு பெயராகவும், துர்கையின் போர்வீர வடிவமாகவும் குறிப்பிடப்படுகிறார்.காங்க்ரா பகுதியில், வஜ்ரேஷ்வரி மகாதேவியின் கொடிய வெளிப்பாடாகக் கருதப்படுகிறார்.

## புராணக் கதை
உள்ளூர் மரபு படி, காங்க்ராவில் உள்ள வஜ்ரேஷ்வரி கோயில், சக்தி தேவியான சதியின் இடது மார்பு விழுந்த இடமாகக் கருதப்படுகிறது. இதனால் அது 51 சக்தி பீடங்களில் ஒன்றாக மதிக்கப்படுகிறது.

## கோவில்
முக்கிய திருத்தலம் காங்க்ரா நகரில் உள்ள வஜ்ரேஷ்வரி தேவி கோவில் ஆகும். வரலாற்று காலத்தில், இது அருகிலுள்ள ஜ்வாலாமுகி கோவிலுக்கு அடுத்ததாக முக்கியத்துவம் பெற்றது மற்றும் காங்க்ரா அரசர்களுக்கு ஒரு முக்கிய வருமான ஆதாரமாக இருந்தது.அசல் கோவில் கட்டிடம் 1905 ஆம் ஆண்டு காங்க்ரா நிலநடுக்கத்தில் சேதமடைந்து, பின்னர் 1930களில் மீண்டும் கட்டப்பட்டது.சனவரி இரண்டாவது வாரத்தில் வரும் மகர சங்கராந்தி கோயிலில் சிறப்பாகக் கொண்டாடப்படுகிறது. மகிசாசுரனை போரில் கொன்ற தேவிக்கு அப்போது சில காயங்கள் ஏற்பட்டதாக தொன்மம் கூறுகிறது. அந்த காயங்களை போக்க, நாகர்கோட்டில் தேவி தன் உடலில் வெண்ணெயை பூசிக்கொண்டாள். இதனால் அந்நாளைக் குறிக்கும் வகையில் அம்மனுக்கு வெண்ணெய்க் காப்பு அபிசேகம் செய்யப்பட்டு, கோயிலில் ஒருவாரம் திருவிழா நடத்தப்படுகிறது.

## வரலாற்றுச் செயல்முறைகள் மற்றும் ஆய்வுக் கருத்துகள்
17ஆம் நூற்றாண்டின் ஐரோப்பிய பயண குறிப்புகளும் முகலாய ஆவணங்களும், இந்த கோயிலை சக்தி வழிபாட்டின் முக்கிய மையமாக விவரிக்கின்றன. அங்கு தீவிர பக்தியின் வெளிப்பாடாக, தன்னைக் காயப்படுத்துதல் மற்றும் சில சமயங்களில் சடங்கு தற்கொலை போன்ற செயல்கள், இரத்த அர்ப்பணிப்பாக செய்யப்பட்டதாக கூறப்படுகிறது; இது வளம் பெறுவதற்காக செய்யப்பட்டது.இந்த இரத்த அர்ப்பணிப்பு வழக்கங்கள் 18ஆம் நூற்றாண்டில் பெரும்பாலும் நிறுத்தப்பட்டன. காரணம், நகர உயர்வான சமூகத்தினர் ஊக்குவித்த அஹிம்சை சார்ந்த, பிராமணிய இந்து மதத்தின் புதிய வெளிப்பாட்டுடன் இவ்வழக்கங்கள் முரண்பட்டன.

## மேற்கோள்கள்

பகுப்பு:இந்து சமய அமைப்புகள்
மயிலவட்டவான்

**மயிலவட்டவான்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது ஏறாவூர்ப்பற்று பிரதேச செயலாளர் பிரிவில் அமைந்துள்ளது. இது செங்கலடிக்குத் தென்மேற்கே சுமார் 12 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே வந்தாறுமூலை, கிழக்கே கொடுவாமடு, தெற்கே பன்குடாவெளி, மேற்கேயும் வடமேற்கேயும் ஈரலைக்குளம் ஆகிய கிராமங்கள் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 321 ஆகும். இவர்களுள் 173 ஆண்களும் 148 பெண்களும் அடங்குவர்.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பந்தானா சட்டமன்றத் தொகுதி

**பந்தானா சட்டமன்றத் தொகுதி** *(Pandhana Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது காண்டுவா மாவட்டத்தில் அமைந்துள்ளது. பந்தானா, காண்டுவா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
நிரஞ்சன் கோசுவாமி

**நிரஞ்சன் கோசுவாமி** *(Niranjan Goswami)* என்பவர் இந்தியாவைச் சேர்ந்த (மைம்) மெளனமொழி நாடகக் கலைஞர் மற்றும் மேடை நாடக இயக்குநர் ஆவார். இந்தியாவில்  மெளனமொழி நாடக கலை வடிவத்தை முதன் முதலாக கொண்டு வந்தவர் என்று பலரால் பாராட்டப்படுகிறார். அவர் மெளனமொழி நாடகக் கலையை ஊக்குவிக்கும் குழுவான இந்தியன் மெளனமொழி நாடக திரையரங்கின் நிறுவனர் ஆவார்.
## தொழில்
அவர் தனது தொழில் வாழ்க்கையை 1960 களின் பிற்பகுதியில் பஹூ என்ற உள்ளூர் நாடகக் குழுவுடன் தொடங்கினார். அதன் பின்னர் நாடகக் கலையை பயில  ரவீந்திர பாரதி பல்கலைக்கழகத்தில்  சேர்ந்தார். 1976 ஆம் ஆண்டில்  மெளனமொழி கலையை ஊக்குவிப்பதற்காக இந்தியன் (மைம்) மெளனமொழி நாடக திரையரங்கினை நிறுவினார். மேலும் இந்தியாவிலும் வெளிநாடுகளிலும் பல மேடைகளில் தனது நடிப்புத் திறனை வெளிப்படுத்தியுள்ளார்.  அவர் தேசிய நாடகப்பள்ளி மற்றும் பல நாடக நிறுவனங்களில் வருகைப் பேராசிரியராகவும் உள்ளார். இவருக்கு 2002 ஆம் ஆண்டு சங்கீத நாடக அகாதமி விருது வழங்கி இவரை பெருமைப்படுத்தியது.  மேலும் கலைகளுக்க இவர் ஆற்றிய பங்களிப்புகளுக்காக இந்திய அரசு அவருக்கு 2009 ஆம் ஆண்டு நாட்டின் நான்காவது உயரிய குடிமகன் விருதான பத்மசிறீ விருது வழங்கி பாராட்டியது.

## மேற்கோள்கள்

## வெளி இணைப்புகள்
*  "நிரஞ்சன் கோஸ்வாமியின் மைம் பயிலரங்கம்" . கில்லோல் வொர்க். 3 ஜூலை 2013. 13 பிப்ரவரி 2016 அன்று யூடியூப் காணொளி வழியாகப் பெறப்பட்டது .
*  "முகபினயம்: என் வாழ்வின் கலை" . இணையக் காணொளி . டெட்எக்ஸ் உரைகள் . 16 ஜூன் 2015 . 13 பிப்ரவரி 2016 அன்று பெறப்பட்டது .

பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வங்காள ஆண் நடிகர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்திய நாடக நடிகர்கள்
பகுப்பு:டாக்கா நபர்கள்
சீக்யா எண்டர்டெயின்மெண்ட்

**சீக்யா என்டர்டெயின்மென்ட்** (*Sikhya Entertainment*) என்பது இந்தியாவில் உள்ள ஒரு திரைப்பட தயாரிப்பு மற்றும் விநியோக நிறுவனமாகும். இது 2008 ஆம் ஆண்டு குணீத் மோங்கா, அச்சின் ஜெயின் ஆகியோரால் நிறுவப்பட்டது. 

## வரலாறு
இவர்கள் *தஸ்விதானியா* (2008), *தட் கேர்ள் இன் யெல்லோ பூட்ஸ்* (2011), *தி லஞ்ச்பாக்ஸ்* (2013)  , *மசான்* ஆகிய படங்களை வெளியிட்டுள்ளனர்.  *[[தி எலிபெண்ட் விசுபெரர்சு]]* (2022) போன்ற ஆவணப்படங்களைத் தயாரிப்பதிலும் இவர்கள் குறிப்பிடத்தக்கவர்கள்.

ஆஸ்கார் விருது பெற்ற போஸ்னிய இயக்குநர் டேனிஸ் டானோவிக் (டைகர்ஸ்), பிரெஞ்சு இயக்குநர் நிக்கோலஸ் சாடா (தாஜ்மஹால்), பிரித்தானிய திரைப்பட தயாரிப்பாளர் மைக்கேல் வின்டர்பாட்டம் (திரிஷ்ணா) உள்ளிட்ட உலகின் பல்வேறு பகுதிகளைச் சேர்ந்த சில திரைப்பட தயாரிப்பாளர்களுடன் இவர்கள் இணைந்து பணியாற்றியுள்ளனர்.

2016 ஆம் ஆண்டில், சீக்யா என்டர்டெயின்மென்ட் தனது முதல் ஆங்கிலத் திரைப்படமான தி ஆஷ்ரமைத் தொடங்கியது. இதில் அகாதாமி விருது பெற்ற நடிகை மெலிசா லியோ மற்றும் கல் பென் ஆகியோர் நடித்தனர். இராம் ஹக் இயக்கிய நோர்வே-ஜெர்மன் திரைப்படமான வாட் வில் பீப்பிள் சே, 2017 டொராண்டோ திரைப்பட விழாவில் திரையிடப்பட்டது.

சிக்யாவின் தயாரிப்பு சேவைகளில் ஆய்வு, உள்ளூர் எழுத்தாளர்களுடனான படைப்புசார் ஒத்துழைப்புகள், படப்பிடிப்புத் தலங்களைத் தேர்வு செய்தல், வரவு செலவுத் திட்டமிடல், நடிகர்களைத் தேர்ந்தெடுத்தல், அனுமதிகள், பயணம் மற்றும் தங்குமிடம், படக்குழுவினரைப் பணியமர்த்துதல்,  தயாரிப்புகுப் பிந்தைய  சேவைகள், மூன்றாம் தரப்பு கணக்குத் தணிக்கை அமைப்பு உள்ளிட்ட வெளிப்படையான கணக்கியல் நடைமுறைகள் ஆகியவை அடங்கும்.

2020 ஆம் ஆண்டில், இந்தியாவின் முன்னணி மின்வணிக நிறுவனமான பிளிப்கார்ட்டுடன் இணைந்து, *ஜிந்தகி இன் ஷார்ட்* என்ற தனித்துவமான குறும்படக் கோவையை வெளியிட்டது. இந்தத் குறுபடக்கோவை விமர்சகர்கள், பார்வையாளர்களிடையே பெரும் வரவேற்பைப் பெற்றது. கூடுதலாக, ஏர் டெக்கான் நிறுவனர் கேப்டன் கோபிநாத்தின் வாழ்க்கையைப் பற்றிய பெருவெற்றுப் படமான சூரரைப் போற்று மூலம் சீக்யா தென்னிந்தியத் திரைப்படத் துறையில் வெற்றிகரமாக நுழைந்தது.

2026 பிப்ரவரியில், ஜியோ ஸ்டுடியோஸ் சிக்யாவில் 50.1% பெரும்பான்மை பங்குகளை வாங்கியது. 

## மேற்கோள்கள்

பகுப்பு:இந்தித் திரைப்படத்துறை
பகுப்பு:மும்பையில் உள்ள திரைப்படத் தயாரிப்பு நிறுவனங்கள்
பூபாலபள்ளி சட்டமன்றத் தொகுதி

**பூபால்பள்ளி சட்டமன்றத் தொகுதி** (*Bhupalpalle Assembly constituency*) என்பது இந்தியாவின் தெலங்காணா மாநில சட்டமன்றத்திற்கான தொகுதியாகும். இது வாரங்கல் மாவட்டத்தில் உள்ள 12 சட்டமன்றத் தொகுதிகளில் ஒன்றாகும். இது வாரங்கல் மக்களவைத் தொகுதியின் ஒரு பகுதியாகும்.

## மண்டலங்கள்
தற்போது சட்டமன்ற தொகுதியில் பின்வரும் மண்டலங்கள் உள்ளன.

## சட்டப்பேரவை உறுப்பினர்கள்

## தேர்தல் முடிவுகள்

### 2023

### 2018

### 2014

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:தெலங்காணா அரசியல்
அம்மாயி காபுரம்

**அம்மாயி காபுரம்** (*Ammayi Kapuram*) (மொழிபெயர்ப்பு. ஒரு பெண்ணின் இல்லற வாழ்க்கை) அம்மாயி காபுரம் என்பது 1994 ஆம் ஆண்டு வெளிவந்த இந்திய தெலுங்கு மொழித் திரைப்படம் ஆகும். தெலுங்கு சமூகத்தில் நிலவும் வரதட்சணை பிரச்சனையை மையமாக வைத்து இப்படம் உருவாகியுள்ளது. தெலுங்கு பட புகழ் வாய்ந்த  இயக்குநர் முத்யால சுப்பைய்யா இயக்கத்தில் உருவான இப்படத்தில் மகேசுவரி,  அலி மற்றும் ஆனந்து ஆகியோர் முக்கிய வேடங்களில் நடித்துள்ளனர். அம்மாயி காபுரம் திரைப்படம்  இரண்டு நந்தி விருதுகளை வென்றது. கன்னடத்தில்  எட்டவர கனசு என்ற பெயரில் மறு ஆக்கம் செய்யப்பட்டது.

## நடிகர்கள்

## ஒலிப்பதிவு

வந்தேமாதரம் சீனிவாசு ஒலிப்பதிவு செய்திருந்தார்.

* "பெல்லி எப்புடு" - எசு.பி.பாலசுப்பிரமணியம், மஞ்சுளா
* "சமந்தி ரோ" - எஸ். பி. பாலசுப்பிரமணியம், கே.எசு.சித்ரா
* "நவ்வுலே" -கே.எசு.சித்ரா
* "பலே மஞ்சி" - மனோ
* "காஞ்சி பட்டு" - எஸ். பி. பாலசுப்பிரமணியம், கே.எசு.சித்ரா

## விருதுகள்
நந்தி விருதுகள் - 1995

* மூன்றாவது சிறந்த முழுநீளத் திரைப்படம் நந்திவிருது- எம். நாகேஸ்வர ராவ்
* சிறந்த கதை ஆசிரியருக்கான நந்தி விருது - எம்.வி.எஸ்.ஹரநாத ராவ்

## மேற்கோள்கள்

## வெளி இணைப்புகள்
*

பகுப்பு:தெலுங்குத் திரைப்பட இயக்குநர்கள்
பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1994 திரைப்படங்கள்
பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:இசையமைப்பாளர்கள் வாரியாகத் திரைப்படங்கள்
பகுப்பு:தெலுங்குத் திரைப்படங்கள்
மைதிலி பிராமண விருந்து

**மைதிலி பிராமண விருந்து** (*Maithil Brahmin Bhoj*)  என்பது இந்தியத் துணைக்கண்டத்தில் பல்வேறு சமூக மற்றும் மத நிகழ்வுகளின் போது ஏற்பாடு செய்யப்படும் ஒரு சமூக விருந்து அல்லது பாரம்பரிய உணவாகும். இவ்விருந்து மைதிலி கலாச்சாரத்தின் ஓர் ஒருங்கிணைந்த பகுதியாகும். விரிவான தயாரிப்புகள் மற்றும் கூட்டாக உண்ணும் முறைக்கு இவ்விருந்து பெயர் பெற்றது. முண்டன், உபநயனம், சரத் பூர்ணிமா கோசக்ரா , திருவிழா மைதிலி விவாகம், சத்தியநாராயண பூசை, சிரத்தை மற்றும் முன்னோர்களின் வருடாந்திர நினைவு நாள் போன்ற முக்கிய நிகழ்வுகளில் மைதிலி பிராமண விருந்து ஏற்பாடு செய்யப்படுகிறது. மைதிலி பிராமண விருந்து ஒரு மத விருந்தாகும், மேலும் இவ்விருந்து கொடுப்பது உணவின் புனிதமான தானமாகக் கருதப்படுகிறது. 

## விளக்கம்

மைதிலி பிராமணர்களின் விருந்து பல்வேறு காய்கறிகளைக் கொண்ட ஒரு பாரம்பரிய உணவாகும். இந்த சமூக உணவின் பதார்த்தங்கள் கிராம மக்களாலே  சமைக்கப்பட்டு தயாரிக்கப்படுகின்றன. பருவகால காய்கறிகள், பழங்கள், இனிப்புகள், தயிர், அப்பளம் மற்றும் பல பொருட்கள் பெரும்பாலும் சேர்க்கப்பட்டு, உணவுகள் ஏராளமாகத் தயாரிக்கப்படுகின்றன. இந்த எல்லாப் பொருட்களையும் ஒரே நேரத்தில் சாப்பிடுவது என்பது சாத்தியமில்லை. மிதிலா பகுதியில், ஒவ்வொரு சமூக உணவிலும் தயிர் மற்றும் இனிப்புகள் கட்டாயம் இருக்க வேண்டிய உணவுப் பொருட்களாகக் கருதப்படுகின்றன.   மிதிலாவின் பாரம்பரியத்தின்படி, அன்றைய தினம் மாலை அல்லது இரவு நேரத்தில் நடைபெறும் பிராமண விருந்தில் பங்கேற்பதற்காக பிராமணர்கள் முதலில் காலையில் அழைக்கப்படுகிறார்கள். வயதான பிராமணர்கள் விருந்தில்  தண்ணீர் குடிப்பதற்காக தங்கள் வீட்டிலிருந்து ஒரு லோட்டா எனப்படும் குவளை கொண்டு வருகிறார்கள். அழைக்கப்பட்ட பிராமணர்கள் ஏற்பாட்டாளரின்  வீட்டு முற்றத்தை அடைந்த பிறகு, அவர்கள் முற்றத்தின் தரையில் வெவ்வேறு வரிசைகளில் அமர வைக்கப்படுகிறார்கள். பின்னர் ஒவ்வொருவருக்கும் ஓர் இலைத் தட்டு கொடுக்கப்படுகிறது. இதற்குப் பிறகு, இலைத் தட்டில் தண்ணீர் தெளித்து சுத்தம் செய்யப்படுகிறது. மேலும் விருந்தில் பல்வேறு வகையான உணவுகள் பரிமாறப்படுகின்றன. அனைத்தும் ஒவ்வொன்றாகப் பரிமாறப்படுகின்றன. பின்னர் அனைவரும் ஒன்றாகச் சாப்பிடத் தொடங்குகிறார்கள்.

மைதிலி பிராமணர்களிடையே மூன்று வகையான விருந்து உணவுகள் பிரபலமாக உள்ளன. அவை பாத் - தால், பூரி - சப்சி மற்றும் சுரா - தயிர். இராமாயணத்தில் சனக மன்னரின் அவையில் ஏற்பாடு செய்யப்பட்ட சீதையின் சுயம்வர நிகழ்வில் வில் ஒடித்தல் போட்டி காலத்திலிருந்தே மிதிலா பகுதியில் சுரா - தயிர் விருந்து உணவு பாரம்பரியம் இருந்து வருகிறது. 

## மேற்கோள்கள்


பகுப்பு:பீகாரின் பண்பாடு
பகுப்பு:இந்தியப் பண்பாடு
மேற்கத்திய இந்தி மொழிகள்

**மேற்கத்திய இந்தி மொழிகள்** *(Western Hindi languages)*  இந்தோ-ஆரிய மொழிக்குடும்பத்தின் ஒரு பகுதியாகும். இவை முக்கியமாக வடமேற்கு மற்றும் மத்திய இந்தியாவில் உள்ள அரியானா, மேற்கு உத்தரப் பிரதேசம் மற்றும் மத்தியப் பிரதேசத்தின் புந்தேல்கண்ட் பகுதிகளில் பேசப்பட்டு வருகின்றன. மேற்கு இந்தி மொழிகள் சௌரசேனி பிராகிருதத்திலிருந்து உருவனதகும். மேற்கு இந்தி மொழிக்குடும்பத்தில் அதிகம் பேசப்படும் மொழி இந்துசுதானி ஆகும். இது தில்லியின் கரிபோலி வட்டார மொழியிலிருந்து உருவான மொழியாகும். பொதுவாக 'இந்தி' என்று குறிப்பிடப்படுவது உருது மொழியை உள்ளடக்கியதாக அமைந்துள்ளது.

## மொழி பரவல்
மேற்கத்திய இந்தி மொழிகள், இவற்றின் கிழக்கத்திய மொழிகளை விட மிகவும் பரவலாகவும் பேசப்பட்டு வருகின்றது. மேற்கத்திய இந்தி மொழிகள் இந்தியாவிலும் பாக்கிதானிலும் பேசப்படுகின்றன. இந்தியாவில், இது முக்கியமாக மேற்கு உத்தரப் பிரதேசம், புந்தேல்கண்ட் பகுதி, பிரஜ் பகுதி மற்றும் தக்காணப் பகுதியின் சில இடங்களில் பேசப்பட்டு வருகின்றது. பாக்கிதானில், இது முஹாஜிர்களால் பெரும்பாலும் பிரிவினைக்குப் பிறகு இன்றைய இந்தியாவின் பல்வேறு பகுதிகளிலிருந்து குடிபெயர்ந்த, பாக்கிதானின் பலதரப்பட்ட இனக்குழுவினரால் பேசப்படுகிறது. இது தவிர, பாக்கிதான் மற்றும் வட இந்தியாவின் ஒரு பெரிய அளவில் இந்துசுதானி பொது மொழியாகவும், அந்தமான் மற்றும் அருணாச்சலப் பிரதேசத்தில் வர்த்தக மொழியாகவும் விளங்குகிறது. மகதி, மைதிலி மற்றும் போஜ்புரி ஆகியவற்றால் பெரிதும் தாக்கம் பெற்ற இந்துசுதானியின் ஒரு வடிவமான பீகாரி இந்தி, பாட்னா மற்றும் பீகாரில் உள்ள சில நகர்ப்புறங்களில் பேசப்படுகிறது. மராத்தியால் தாக்கம் பெற்ற மும்பை மற்றும் மகாராட்டிராவில் உள்ள அதன் அண்டை நகர்ப்புறங்களில் இந்தி மொழி பேசப்படுகின்றது.

## மொழிகள் மற்றும் வட்டார வழக்குகள்
பிரச் பாசா (1.6 மில்லியன்), மேற்கு உத்தரப் பிரதேசம் மற்றும் ராஜஸ்தான், ஹரியானாவின் அருகிலுள்ள மாவட்டங்களில் பேசப்படுகிறது.

புந்தேலி (6.5 மில்லியன்), தென்மேற்கு உத்தரப் பிரதேசம் மற்றும் மேற்கு-மத்திய மத்தியப் பிரதேசத்தில் பேசப்படுகிறது.
கரியான்வி (10 மில்லியன்), அரியானாவின் சண்டிகரிலும், பஞ்சாப் மற்றும் தில்லியில் சிறுபான்மையினராகவும் பேசப்படுகிறது.
இந்துசுதானி (இந்தி மற்றும் உருது (250 மில்லியன்) உட்பட), மேற்கு உத்தரப் பிரதேசம், டெல்லி மற்றும் பிரிவினைக்குப் பிறகு பாகிஸ்தானில் பேசப்படுகிறது.

அந்தமான் கிரியோல் இந்தி

அருணாச்சலி இந்தி

பேகமதி

பெங்களூர் உருது

பிகாரி இந்தி 

பம்பாய் இந்தி

தக்கையா உருது

தக்காணி

ஆஃப்லாங் இந்தி

இங்கிலிசு

ஐதராபாத் உருது

சூடியோ-உருது

கல்கடியா உருது

கர்கந்தாரி உருது

கௌரவி (கரிபோலி)

ரெக்தா

ஊர்தி

கன்னோசி (9.5 மீ), மேற்கு-மத்திய உத்தரபிரதேசத்தில் பேசப்பட்டு வருகின்றது.

பர்யா (2,600), தஜிகிஸ்தான் மற்றும் உஸ்பெகிஸ்தானில் உள்ள கிசார் பள்ளத்தாக்கில் பேசப்பட்டு வருகின்றது.

## மேற்கோள்கள்

பகுப்பு:இந்திய மொழிகள்
பகுப்பு:இந்திய-ஆரிய மொழிகள்
மாகுரி

**மாகுரி** *(Mahuri)* என்பது இந்திய நாட்டில்  இந்துமதத்தைப் பின்பற்றுவோரில்  காணப்படும் ஒரு வகை சாதி பிரிவு ஆகும். மாகுரி சாதியைச் சேர்ந்த சமூகத்தினர் இந்தியா முழுவதும் பரவி வாழ்கின்றனர். மேலும் வங்காளம், பீகார் மற்றும் ஒடிசாவிலும் சில பகுதிகளில் காணப்படுகின்றனர்.  முகலாயப் பேரரசின் கீழ், மாகுரிகள் மதுரா நகரம் மற்றும் அதைச் சுற்றியுள்ள கிராமப்புறங்களிலிருந்து அப்போதைய வங்காள சுபாவிற்கு குடிபெயர்ந்ததாகக் கூறப்படுகிறது. ஒரு பக்தியுள்ள சமூகமாக, மாகுரி வைசிய சமூகம் இன்றும் சக்திதேவியின் அவதாரமான மாதா மதுராசினி தேவியை தங்கள் குலதெய்வமாக வழிபடுகிறது.[சான்று தேவை] ஜோடி மாகுரி எனப்படும் இரண்டு காற்று வாத்தியக் கருவிகள், மங்கல வாத்யத்தின் ஒரு பகுதியாக திருமணங்களின் போது இச்சமூகத்தினரால் இசைக்கப்படுகின்றன. 

ஒடிசாவின் பெர்காம்பூரில் உள்ள மாகுரி நில உடைமையின் அரச வம்சத்தினர், மாகுரி மகோத்சவத்தின் போது ஒரு சடங்கைச் செய்ய ஒவ்வொரு ஆண்டும் கோயிலுக்கு வருகிறார்கள். இவர்களின் முன்னோர்கள் 1803ஆம் ஆண்டில் காசுபா தெருவில் செகந்நாத் கோயிலைக் கட்டினார்கள். 2018ஆம் ஆண்டில், அப்போதைய மாகுரி நில உடைமையின் மன்னரான சிசிர் குமார் தேவின் மகன் அசோக் குமார் நரேந்திர தேவ், பக்தர்களால் இழுக்கப்படுவதற்கு ஒரு நாள் முன்னதாக, சூலை மாதம் தேரைத் துடைக்கும் சடங்கைச் செய்தார். 

## மேலும் பார்க்க
* பதானி நகர்,சார்க்கண்டு 
* கசாரிபாக் மாவட்டம் வினோபா பாவே பல்கலைக்கழகத்தின் துணைவேந்தர்,வினோதினி தார்வே
மேற்கோள்கள்

பகுப்பு:இந்தியாவில் சாதிகள்
பகுப்பு:பீகார்
பகுப்பு:பீகார் நபர்கள்
பகுப்பு:வைசியர்
சறுக்குப்பலகை

**சறுக்குப்பலகை** (*Skateboarding*) என்பது ஒரு சறுக்குப்பலகையை பயன்படுத்தி சவாரி செய்தல், சாகசங்களைச் செய்யும் அதிரடி விளையாட்டு ஆகும். இது ஒரு கலை வடிவமாகவும், பொழுதுபோக்கு நடவடிக்கையாகவும், மற்றும் போக்குவரத்து முறையாகவும் கருதப்படுகின்றது. இந்த விளையாட்டு, உலகளவில் பல இளைஞர்களால் மிகவும் விரும்பி விளையாடப்படும் ஒரு முக்கிய விளையாட்டாக உருவெடுத்துள்ளது.2020 ஆம் ஆண்டு ஜப்பானின் டோக்கியோவில் நடைபெற்ற கோடைக்கால ஒலிம்பிக் போட்டிகளில் இந்த விளையாட்டு முதன்முறையாக அறிமுகப்படுத்தப்பட்டது. இதன் மூலம் உலகம் முழுவதிலும் உள்ள பல திறமையான வீரர்களுக்குப் புதிய வாய்ப்புகள் திறக்கப்பட்டுள்ளன.

## வளர்ச்சி
சறுக்குப்பலகை விளையாட்டு 1940கள் மற்றும் 1950களின் பிற்பகுதியில் அமெரிக்காவின் கலிபோர்னியாவில் தோன்றியதாகக் கூறப்படுகிறது. அலைச்சறுக்கு விளையாடும் வீரர்கள், கடலில் அலைகள் இல்லாத நேரங்களில் நிலத்தில் விளையாடுவதற்காக இதனை உருவாக்கினர். ஆரம்பக்காலத்தில் மரப்பலகைகளின் அடியில் சக்கரங்களை பொருத்தி விளையாடப்பட்ட இந்த விளையாட்டு, பின்பு பெரும் தொழில்நுட்ப மாற்றங்களைச் சந்தித்தது.

## இதனையும் காணவும்
* சுகேட்டர் கேர்ள்

## மேற்கோள்கள்

பகுப்பு:விளையாட்டுகள்
ஆதி ஆந்திரர்

**ஆதி ஆந்திரர்** *(Adi Andhra)* என்பவர்கள் இந்திய மாநிலங்களான ஆந்திரப் பிரதேசம் மற்றும் தெலுங்கானாவில், முதன்மையாக கடலோர ஆந்திரப் பகுதியில் காணப்படும் ஒரு தெலுங்கு சமூக இனத்தவர்கள் ஆவார்கள். இவர்கள் இந்திய அரசால் பட்டியல் சமூகமாக வகைப்படுத்தப்பட்டுள்ளனர்.

ஆதி-ஆந்திரர் என்பதற்கு 'ஆந்திரத்தின் பூர்வீக மக்கள்' என்று பொருளாகும்.ஆதி-ஆந்திரர் குழுவானது, படித்த பட்டியல் சாதியினரின் இரண்டாம் மற்றும் மூன்றாம் தலைமுறையைச் சேர்ந்த சுமார் 60% மாலாக்களையும் 40% மாதிகாக்களையும் கொண்ட ஒரு கலப்புச் சாதியாகும். பல ஆதி-ஆந்திரர்கள் மேற்கத்தியக் கல்வியால் உருவாக்கப்பட்ட நவீன தொழில்களில் ஈடுபட்டு வருகின்றனர். ஆதி-ஆந்திரர்களின் ஒரு சிறிய பிரிவு கருநாடகம் மற்றும் தமிழ்நாட்டிலும் வாழ்ந்து வருகின்றனர்.

2001 ஆம் ஆண்டு மக்கள்தொகை கணக்கெடுப்பின்படி, ஒருங்கிணைந்த ஆந்திரப் பிரதேசத்தின் மொத்த பட்டியல் சாதி மக்கள்தொகையில் ஆதி-ஆந்திரர்கள் 9% ஆக இருந்து வந்தனர். 1981 ஆம் ஆண்டு மக்கள்தொகை கணக்கெடுப்பின்படி, ஆந்திரப் பிரதேசத்தின் தலித் சாதிகளில் ஆதி-ஆந்திரர்கள் மிக உயர்ந்த எழுத்தறிவு விகிதத்தைக் கொண்டிருந்தனர்.  ஆந்திரப் பிரதேசத்தில் உள்ள பட்டியல் சாதியினரிடையே கல்வி மற்றும் வேலைவாய்ப்பில் இவர்கள் மிகவும் முன்னேறிய குழுவாக உள்ளனர்.

## வரலாறு
ஐதராபாத் மாநிலத்தைச் சேர்ந்த மாலா இனத்தைச் சேர்ந்த பாக்ய ரெட்டி வர்மா என்பவர் ஆந்திரத்தில் ஆதி-இந்து இயக்கத்தின் முன்னோடியாக இருந்து வந்தார். 1917 ஆம் ஆண்டில், நவம்பர் மாதம் விசயவாடாவில் நடைபெற்ற 'முதல் ஆந்திர பஞ்சம மகாசன சபைக்கு' தலைமை தாங்க இவர் அழைக்கப்பட்டார். கிருஷ்ணா மாவட்டத்தைச் சேர்ந்த பிராமண சமூக சீர்திருத்தவாதியான குடுரு ராமச்சந்திர ராவ் என்பவரால் இந்த கூட்டம் கூட்டப்பட்டது. இந்த கூட்டத்தின்  தனது தலைமை உரையில், பாக்ய ரெட்டி, தாழ்த்தப்பட்ட வகுப்பினரே இந்தியாவின் பூர்வீகக் குடிகள் என்றும், இவர்களைப் பஞ்சமர் என்பதற்குப் பதிலாக ஆதி-இந்துக்கள் என்று அழைக்க வேண்டும் என்றும் குறிப்பிட்டார். இதன் விளைவாக, மாநாடு ஆதி-ஆந்திர மகாசன சபா என்ற பெயரை ஏற்றுக்கொண்டது. இது ஆந்திரத்தில் மிகவும் சுறுசுறுப்பாக இருந்து வந்தது மேலும் பல மாநாடுகளை கூட்டியது.

முதல் ஆதி ஆந்திர மாநாட்டிற்குப் பிறகு, தலித்துகளிடையே ஆதி அடையாளம் பிரபலமடைந்து வந்தது. 1922 ஆம் ஆண்டு, மார்ச் மாதம், 25 ஆம் தேதியன்று, ஆணை எண் 617 இன் படி, அரசாங்கம் ஆதி-ஆந்திரர் என்ற பெயரை ஏற்றுக்கொண்டது. படித்த தலித்துகளில் சிலரும், ஆதி இயக்கங்களின் ஒரு பகுதியாக இருந்தவர்களும் தங்கள் பாரம்பரிய சாதிப் பெயர்களைக் கைவிட்டு, ஆதி அடையாளத்தை ஏற்றுக்கொண்டனர். 1931 ஆம் ஆண்டு மக்கள் தொகை கணக்கெடுப்பின்படி, மெட்ராசு மாகாணத்தின் மாலாக்கள் மற்றும் மதிகாக்களில் கிட்டத்தட்ட மூன்றில் ஒரு பகுதியினர் தங்கள் அடையாளத்தை ஆதி-ஆந்திரா என்று வெளிபடுத்திக் கொண்டனர்.

## மேற்கோள்கள்

பகுப்பு:தலித் சமூகங்கள்
பகுப்பு:இந்திய இனக்குழுக்கள்
பகுப்பு:இந்தியாவில் சாதிகள்
பகுப்பு:இந்திய இனக்குழுக்கள்
பகுப்பு:இந்தியாவில் சாதிகள்
பகுப்பு:தென்னிந்தியா
கர்கோன் சட்டமன்றத் தொகுதி

**கர்கோன் சட்டமன்றத் தொகுதி ** *(Khargone Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது கர்கோன் மாவட்டத்தில் அமைந்துள்ளது. கர்கோன், கர்கோன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
அப்பமிடி மாம்பழம்

**அப்பமிடி மாம்பழம்** *(Appemidi Mango)* என்பது, இந்தியாவின் கருநாடகத்தில் அமைந்துள்ள மலநாடு பகுதியில் முதன்மையாக வளர்க்கப்படும் ஒரு மாம்பழ வகையாகும்.  அப்பேமிடி வகைகளில் அனந்த பட்டானா, கஞ்சப்பா மற்றும் கர்ணகுண்டலா போன்ற வகைகள் இருந்து வருகின்றன. 

## பயன்கள்
மாம்பழங்கள் பொதுவாக உணவுக்காகவும் அதிகளவில் பயன்படுத்தப்படுகின்றன.  இவைகளைக் கொண்டு பழச் சாறுகள் உற்பத்தி செய்யப்படுகின்றன. மாங்காய்களைக் கொண்டு ஊறுகாய்கள் செய்யப்படுகின்றது. மாம்பழங்கள் பல இடங்களுக்கு ஏற்றுமதி செய்யப்படுகின்றது.உலகம் முழுவதும் பல மாம்பழ வகைகள் சாகுபடி செய்யப்படுகின்றன. வகையைப் பொறுத்து மாம்பழத்தின் அளவு, வடிவம், இனிப்புத்தன்மை, தோல் நிறம் மற்றும் சதை நிறம் ஆகியவை மாறுபடும். மாம்பழங்கள் பொதுவாக வெளிர் மஞ்சள், தங்க நிறம் அல்லது பச்சை, இளஞ்சிவப்பு கலந்த நிறத்தில் இருந்து வருகின்றன.

இம்மரங்கள் 40 மீட்டர் உயரம் வரை வளரக்கூடியவை. இவற்றின் விட்டம் 15 மீட்டர் வரை இருக்கும். இந்த மரங்கள் நீண்ட காலம் காய்க்கக்கூடியவை. சில மாமரங்கள் 300 ஆண்டுகளுக்குப் பிறகும் காய்க்கின்றன.மண்ணில் ஏறத்தாழ 20 அடி (6 மீட்டர்) ஆழத்திற்கு இதன் வேர்கள் பாய்கின்றன. அதிக அளவில் சிறிய வேர்கள் மண்ணுக்குள் ஆழமாக ஊடுருவுகின்றன. இதன் இலைகள், எப்போதும் பசுமையாகவும் மாற்றடுக்காகவும் அமைந்துள்ளன

மா, பலா, வாழை ஆகியவை தமிழ் இலக்கியத்தில் முக்கனிகள் என அறியப்படுகின்றன. மாம்பழமானது இந்தியா, பாக்கித்தான் மற்றும் பிலிப்பைன்ஸ் ஆகியவற்றின் தேசியப் பழமாக உள்ளது. மா மரம் வங்காளதேசத்தின் தேசிய மரமாகும்.

## பெயர்கள்
கன்னட மொழியில் "இளங்கொட்டை" என்று பொருள்படும்.  "அப்பே மிடி" என்ற சொல், தெற்காசிய ஊறுகாய் தொழிலுக்கு  பயன்படுத்தப்படுகின்றது. இது அனைத்து மாம்பழங்களுக்கும் அரசனாக விளங்குகின்றது. அகனாசினி, பெட்தி மற்றும் சராவதி நதிப்படுகைகளில் வளர்க்கப்படும் அப்பேமிடி மாம்பழங்கள், 'அப்பே மிடி உப்பினக்காய்' என்று பிரபலமாக இருந்து வருகின்றது. வாயூறவைக்கும் ஊறுகாய்களைத் தயாரிப்பதில் இவைகள் பெரிதும் போற்றப்படுகின்றன.

## விளக்கம்
மாம்பழங்கள் காடுகளில் இயற்கையாகக் காணப்படுகிறது. இது அளவில் சிறியதாகவும், சதைப்பற்றுள்ளதாகவும் இருக்கும். இதன் சுவை, நறுமணம் மற்றும் நீண்ட நாள் கெடாமல் இருக்கும் தன்மை கொண்டதாகும்.

## புவியியல் குறியீடு
இந்திய ஒன்றிய அரசின் கீழ் உள்ள புவியியல் குறியீடுகள் பதிவகத்திலிருந்து  2009 ஆம் ஆண்டு, செப்டம்பர் மாதம், 4 ஆம் தேதியன்று இதற்கு புவியியல் குறியீடு தகுதி வழங்கப்பட்டது. 

பெங்களூருவில் உள்ள தோட்டக்கலைத் துறை அப்பெமிடி மாம்பழத்திற்கு புவியியல் குறியீடு பதிவு செய்ய முன்மொழிந்தது. 2009 ஆம் ஆண்டு விண்ணப்பம் தாக்கல் செய்யப்பட்ட பிறகு, சென்னையில் உள்ள புவியியல் குறியீடுகள் பதிவகத்தால் இந்த பழத்திற்கு புவியியல் குறியீடு வழங்கப்பட்டது. இதன் மூலம் "அப்பெமிடி" என்ற பெயர் அப்பகுதியில் விளையும் மாம்பழங்களுக்கு மட்டுமே உரியதாகும். இவ்வாறு, கருநாடகாவில் கரி இஷாத்  என்ற மாம்பழம் புவியியல் குறியீடு பெற்ற முதல் மாம்பழ வகையாகும்.

## மேற்கோள்கள்

பகுப்பு:கர்நாடக பொருளாதாரம்
பகுப்பு:கர்நாடகப் பண்பாடு
பகுப்பு:கர்நாடக பொருளாதாரம்
பகுப்பு:இந்திய புவிசார் குறியீடுகள்
பகுப்பு:இந்திய உணவுகள்
பகுப்பு:மாம்பழங்கள்
சுபங்கர் பானர்ஜி

**சுபங்கர் பானர்ஜி** *(Subhankar Banerjee)* (20 ஆகத்து 1966 - 25 ஆகத்து 2021) என்பவர் இந்தியாவின் மேற்கு வங்காளத்தின், கொல்கத்தாவில் ஃபரூக்காபாத் பாரம்பரியத்தில் வந்த ஓர் இந்திய இசைக்கலைஞரும் தபேலாக் கலைஞரும் ஆவார்.
## வாழ்க்கை வரலாறு
இவ,ர் ஆரம்பத்தில் பனாரசுப் பாரம்பரியத்தைச் சேர்ந்த மணிக் தாசிடம் தபேலா பயின்றார். அதன் பிறகு அதிகம் தொடர்புடைய ஃபரூக்காபாத் பாரம்பரியத்தைச் சேர்ந்த ஸ்பவன் சிவாவிடம் பயின்றார்.

அதன் பின்னர் தொடர்ந்து ரவிசங்கர், அரிபிரசாத் செளராசியா, எம். பாலமுரளிகிருட்டிணா, அம்சத் அலி கான், ரசித் கான், பிர்சு மகராஜ் மற்றும் சிவ்குமார் சர்மா  ஆகியோருடைய மேடை இசை நிகழ்ச்சிகளில், இவரும் ஒரு தபேலா தனிப்பாடலாளராக  கலந்துக் கொண்டுள்ளார். 

பானர்ஜி அவர்களுக்கு 2021 சூன் மாதம் கோவிட-19 பெருந்தொற்று ஏற்பட்டது.  தனது 55-ஆவது. பிறந்தநாளின் ஐந்தாம் நாள் இவர் காலமானார். 

## மேற்கோள்கள்

## வெளி இணைப்புகள்

* Official site

பகுப்பு:1966 பிறப்புகள்
பகுப்பு:2021 இறப்புகள்
பகுப்பு:இந்துஸ்தானி இசைக்கருவிக் கலைஞர்கள்
பகுப்பு:தபேலா இசைக் கலைஞர்கள்
பகுப்பு:இந்தியாவில் கொள்ளை நோய்கள்
பகுப்பு:கொல்கத்தா நபர்கள்
பகுப்பு:நாடு வாரியாக 2019–20 கொரோனாவைரசுத் தொற்று
அச்சிகோ

**அசிகோ** () (நவம்பர் நடுப்பகுதி 1923 -8 மார்ச்,1935) என்பது ஒரு அகிட்டா இன நாயாகும். இது தனது உரிமையாளரான ஹிடெசாபுரோ யுனோவிடம் கொண்டிருந்த வலுவான அன்புக்காக நினைவுகூரப்படுகிறது. 1925 இல் தன் உரிமையாளரான யுனோ இறந்ததைத் தொடர்ந்து கிட்டத்தட்ட பத்து ஆண்டுகள் அவருக்காக காத்திருந்தது.

அச்சிகோ 1923 நவம்பர் நடுப்பகுதியில், ஜப்பானின் அகிதா மாகாணத்தில் உள்ள ஓடேட் நகருக்கு அருகே உள்ள ஒரு பண்ணையில் பிறந்தது.  ஹிடெசபுரோ உயெனோ டோக்கியோ இம்பீரியல் பல்கலைக்கழகத்தில் பேராசிரியராக பணிபுரிந்துவந்தார். அவர் 1924 ஆம் ஆண்டு இதை நாய்க்குட்டியாக வாங்கி டோக்கியோவின் ஷிபுயாவுக்கு கொண்டுவந்து அச்சிகோ என்று பெயரிட்டு வளர்த்துவந்தார். உயெனோ நாள்தோறும் வேலைக்குச் சென்று தொடருந்தில் திரும்பி வருவார். அவர் வந்திறங்கும்  ஷிபுயா நிலையத்துக்கு வந்து ஒவ்வொரு நாளும் அவருக்காக அச்சிகோ காத்திருக்கும். அவர் வந்தவுடன் இருவரும் வீட்டுக்கு வந்து சேர்வார்கள். இது கிட்டத்தட்ட பதினைந்து மாதங்கள் தொடர்ந்தது. 1925  மே 21 அன்று  வேலை நேரத்திலேயே உனோ பெருமூளை குருதிக்குழல் வீக்க பாதிப்பால் இறந்தார். அன்றிலிருந்து 1935 மார்ச் 8 அன்று அச்சிக்கோ இறக்கும் வரை, கிட்டத்தட்ட ஒவ்வொரு நாளும் உனோவைச் சந்திக்க ஷிபுயா தொடருந்து நிலையத்திற்கு வந்து காத்திருந்து திரும்பியது.

உயெனோவின் மரணத்திற்குப் பிறகு, ஷிபுயா தொடருந்து நிலையத்துக்கு வந்த அச்சிகோவை பெரும்பாலான மக்கள் விரட்டினர். ஆனாலும் அச்சிகோ அந்த நிலையத்தில் குறிப்பிட்ட நேரத்துக்கு வந்து காத்திருந்து சென்றது. இந்த நாய்குறித்த கதை தேசிய அளவில் பரவிய பிறகு, அதன் விசுவாசத்திற்காக மிகவும் மதிக்கப்பட்டு, சிறப்பாக நடத்தப்பட்டது. அது பன்னாட்டளவில் அறியப்பட்ட பிறகு, அதன் கதை எலன் கெல்லர் முதலம் அமெரிக்காவிற்கு கொண்டு வர காரணமாயிற்று. இதன் மரணத்திற்குப் பிறகு, சிலைகள், திரைப்படங்கள், புத்தகங்கள் மூலம்  உலகளவில் பரவலர் பண்பாட்டில் தொடர்ந்து நினைவுகூரப்படுகிறது. காலப்போக்கில், அச்சிகோவின் கதை ஜப்பானிய ஊடகங்களால் பரவலாகப் பரப்பப்பட்டது. அது  விசுவாசம் மற்றும் பக்தியின் பண்பாட்டு அடையாளமாக விளக்கப்பட்டது.

## மேற்கோள்கள்

பகுப்பு:Articles with 'species' microformats
பகுப்பு:புகழ்பெற்ற நாய்கள்
கெர்த் பால்த்திங்சு

**கெர்த் பால்த்திங்சு** (*Gerd Faltings*; பிறப்பு: 28 சூலை 1954) என்பவர் செருமானியக் கணிதவியலாளர் ஆவார். இவர் எண்கணித வடிவவியல் பங்களிப்புக்காக அறியப்படுகிறார். இவரது மோர்டெல் உய்த்துணர்வுக்காகவும் அது தொடர்பான பல உய்த்துணர்வுகளுக்காகவும் 1986 இல் இவருக்கு பீல்ட்சு பதக்கமும், 2026 இல் ஏபெல் பரிசும் வழங்கப்பட்டது.

## கல்வி
பால்த்திங்சு 1954 சூலை 28 அன்று மேற்கு செருமனி]]யின் கெல்சென்கிர்சென்-பியூரில் பிறந்தார். 1972 முதல் 1978 வரை, மூன்ஸ்டர் பல்கலைக்கழகத்தில் கணிதமும், இயற்பியலும் பயின்றார். 15 மாத கட்டாய இராணுவ சேவைக்குப் பின்னர், 1978 இல் கணிதத்தில் தனது முனைவர் பட்டத்தைப் பெற்றார்.

## விருதுகளும் பட்டங்களும்
* டானி ஐன்மேன் பரிசு (1983)
* பீல்ட்ஸ் பதக்கம் (1986)
* கூகன்கைம் புலமைப்பரிசு (1988/89)
* கோட்ஃபிரீட் விலெம் லீப்னித்சு பரிசு (1996)
* வொன் சுடார்ட் பரிசு (2008)
* ஐன்சு கூமின்  பரிசு (2010)
* மன்னர் பைசல் பன்னாட்டுப் பரிசு (2014)
* சா பரிசு (2015) 
* அரசு கழகத்தின் ஆய்வுறுப்பினர் (2016)
* காண்டர் பதக்கம் (2017)
* அறிவியல் மற்றும் கலைகளுக்கான தகுதி விருது (2024)
* ஏபெல் பரிசு (2026)

## மேற்கோள்கள்

## வெளி இணைப்புகள்
* 

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:செருமானியக் கணிதவியலாளர்கள்
பகுப்பு:ஏபெல் பரிசு பெற்றவர்கள்
பகுப்பு:ஃபீல்டுசு பதக்க வெற்றியாளர்கள்
முரளி கஃபே

**முரளி கஃபே** (முன்னர்: **முரளிஸ் பிராமணாள் கஃபே**) என்பது தமிழ்நாட்டின், சென்னை திருவல்லிக்கேணியின் பைக்ராஃப்ட்ஸ் சாலைப் (தற்போதய பெயர் பாரதி சாலை) பகுதியில் உள்ள ஒரு உணவகம் ஆகும்.

## வரலாறு
இந்த உணவகம் சென்னையில் உள்ள பழமையான உணவகம் ஆகும். 1957 வரை *முரளிஸ் பிராமணாள் கஃபே* என்ற பெயரில் இயங்கிவந்தது. அப்போது இந்த உணவகத்தில் பிராமணர்களுக்கு பரிமாறப்படும் உணவுகளுக்குத் தனிப்பட்ட பாத்திரங்களும், அமர்ந்து உண்பதற்கு தனியான இடமும் ஒதுக்கப்பட்டிருந்தது. பிற சாதியினர் அமர்ந்து உணவருந்த, தேநீர் குடிக்க, காபி குடிக்க தனி இடம் ஒதுக்கப்பட்டிருந்தது.

உணவகத்தின் பெயரில் *பிராமணாள்* என்ற சாதிப்பெயர் இடம்பெற்றுள்ளதைக் கண்டித்து பெரியார் ஈ. வெ. இராமசாமி 1957 ஏப்ரல் 28 விடுதலை ஏட்டில் ஒரு அறிக்கையினை வெளியிட்டார். இதற்கு எந்த நடவடிக்கையும் எடுக்கப்படவில்லை.

இதனால் 1957 மே 5 அன்று உணவகத்திற்கு முன்பு போராட்டம் நடைபெறும் என்று அறிவிக்கப்பட்டது. அதன்படி அந்த நாளில் போராட்டம் தொடங்கியது. முதல் நாள் கணக்கற்ற மக்கள் கடையின் முன்னர் மறியல் செய்தனர். பெயர் பலகையை மாற்றவேண்டி உணவக முதலாளியிடம் தலைவர்கள் கேட்டுக் கொண்டும் அவர் அதற்கு இசையவில்லை. இதனையடுத்து பெயர்பலகையை அழிக்கும் முயற்சியில் ஈடுபட்ட தொண்டர்களை காவல் துறையினர் கைது செய்தனர். அன்று முதல் நாள்தோறும் பத்து பத்து பேராக வந்து இடைவிடாமல் கிளர்ச்சி நடத்தி கைதாயினர். இதனால் அந்த உணவக நிருவாகம் மாடியில் இருந்து கொதிக்கும் வெண்ணீரை போராட்டக்காரர்கள் மீது கொட்டியது. இருந்தாலும் போராட்டம் நீடித்தது. அதன்படி 1957 திசம்பர் 2 வரை அதாவது 210 ஆம் நாள் நடந்த கிளர்ச்சி வரையில் 837 பேர் கைதாகி தண்டனை பெற்றனர்.

## பெயர் மாற்றம்
நாள்தோறும் நடைபெற்ற உணவகத்தின் முன் நடந்த போராட்டத்தால் கடையை நடத்த முடியாத நிலைக்கு உணவக உரிமையாளர் தள்ளப்பட்டார். இதனையடுத்து உணவக உரிமையாளர் பெரியாரை சந்தித்து தன் வருத்தத்தைத் தெரிவித்து உணவகத்தின் பெயரை மாற்ற முன்வந்தார். அதன்படி பழைய பெயர்ப்பலகை நீக்கபட்டு *முரளி ஐடியல் கஃபே* என்று மாற்றி, அந்த நிறுவனத்தில் நடந்து கொண்டிருந்த ஏற்றத்தாழ்வுகளையும் கைவிட்டார். 

## மேற்கோள்கள்

பகுப்பு:சென்னை உணவகங்கள்
பகுப்பு:திராவிட இயக்கம்
நடராயத் ராசபுத்திரர்கள்

**நடராயத் ராசபுத்திரர்கள்** *(Natrayat Rajputs)* என்பவர்கள் ராசபுத்திரர்களின் நேரடி வழித்தோன்றல்களாவார்கள். விதவை மறுமணம் வழக்கத்தை ஏற்றுக்கொண்டு இறுதியில் ஒரு தனி சாதியனராக வளர்ந்தவர்களாவர்.  இவர்கள் இந்து மதத்தைப் பின்பற்றினர். முக்கியமாக இந்தியாவின் வட மேற்கு மாநிலங்களான இராசத்தான் மற்றும் குசராத்து மாநிலங்களில் காணப்படுகின்றனர்.
## தோற்றம் மற்றும் வரலாறு
இந்தச் சமூகமானது அதனுடைய பெயரை 'நடா' என்ற இந்தி வார்த்தையிலிருந்து பெற்றது. இந்த விதவை மறுமண பழக்கமானது ஆரம்பத்தில் இராசத்தானின் மார்வாரில் உள்ள செளகான் ராசபுத்திர குழுவினரால் ஏற்றுக்கொள்ளப்பட்டது. அவர்கள் தங்கள் குடும்ப செளகானிலிருந்து சாதனா என்று மாற்றிக்கொண்டனர். மேலும் இது விதவை மறுமணத்தை ஆனுமதிக்காத பரந்த  ராசபுத்திர சமூகத்திலிருந்து அவர்கள் பிரிந்துச் செல்ல வழி வகுத்தது. இந்த சமூகத்தில் ஒரு சிறிய எண்ணிக்கையிலான பன்வார் பரிஹார் மற்றும் ரத்தோர் மக்களும் அடங்குவர். நடராயத்துகள் மேவார் மற்றும் மார்வாருக்கு இடையேயான இடைநிலை மண்டலத்தில் பரவியுள்ளனர். இந்த மலைப்பகுதியில் பல கிராமங்களை ஆக்கிரமித்துள்ளனர்.
## தற்போதைய சூழ்நிலைகள்
இந்த சமூகம் அகமணமுறை கொண்டது. மேலும் சதானா உந்தேத், சோலங்கி, ரத்தோர், சிசோடியா, பர்மர்(பவார்) முண்டாவத், தோமர்(தன்வார்) போன்ற புறமண கோத்திரங்களாகப் பிரிக்கப்பட்டுள்ளது. இவர்கள் முக்கியமாக சிறிய அளவில் விவசாயம் மேற்கொள்ளக்கூடிய சமூகத்தினராவர். 

## மேற்கோள்கள்

பகுப்பு:இந்தியாவில் சாதிகள்
பகுப்பு:இந்திய இனக்குழுக்கள்
பகுப்பு:இராஜஸ்தான்
மகோபா நாட்டு வெற்றிலை

**மகோபா நாட்டு  வெற்றிலை** *(Mahoba Desawari Pan)* என்பது இந்திய மாநிலங்களான உத்தரப் பிரதேசம் மற்றும் மத்தியப் பிரதேசத்தில் பயிரிடப்படும் ஒரு முக்கியமான பாரம்பரிய வெற்றிலைப் பயிர் வகையாகும். இது மகோபா தேசவாரி  வெற்றிலை என்றும் அழைக்கப்படுகிறது.  இது முக்கியமாக உத்தரப் பிரதேசத்தின் மகோபா மாவட்டத்திலும், மத்தியப் பிரதேசத்தின் அருகிலுள்ள சத்தர்பூர் மாவட்டத்தின் சில பகுதிகளிலும் பயிரிடப்படுகிறது.

இதன் புவியியல் குறியீட்டு அடையாளத்தின் கீழ், இது *மகோபா நாட்டு வெற்றிலை* என்று குறிப்பிடப்படுகிறது. 
## பெயர்

இந்த  வெற்றிலை புந்தேல்கண்ட் பகுதியில் அமைந்துள்ள மகோபா மாவட்டம் என்ற இதன் பிறப்பிடத்தின் பெயரால் அழைக்கப்படும் மதிப்புமிக்க  விளைபொருளாகும்.  நாட்டு இரகம் என அழைக்கப்படும் தேசவாரி  என்பது இப்பகுதியில் பயிரிடப்படும் வகையைக் குறிக்கிறது. அதே சமயம் "பான்" என்பது உள்ளூர் மாநில மொழியான இந்தியில் "வெற்றிலை" என்று பொருள்படும்.
## விளக்கம்
நாட்டு இரக சாகுபடி வகையில் தேசி, மகோபா, மலாவி மற்றும் கருவல்லி என நான்கு துணை வகைகள் உள்ளன. இவற்றில் மகோபா நாட்டு இரகம்  ஒரு குறிப்பிட்ட பகுதிக்குரியது. இது மகாய் வெற்றிலையை  விட பெரிய இலைகளுக்குப் பெயர் பெற்றது.மேலும் மகோபா பகுதியில் இந்த  வெற்றிலை ஒரு நீண்டகால பாரம்பரியமாக இருந்து வருகிறது.[சான்று தேவை] இந்த வகை அதன் தனித்துவமான விறுவிறுப்பான காரச்  சுவைக்காக உலகளவில் புகழ்பெற்றது.   *சௌராசியா* சமூகம் தலைமுறைகளாக இந்த வெற்றிலை வகையை நிபுணத்துவத்துடன் பயிரிட்டு வருகிறது.

மகோபா நாட்டு வெற்றிலைகள் அவற்றின் சுவைக்காகப் போற்றப்படுவது மட்டுமல்லாமல், புனிதமான முக்கியத்துவத்தையும் கொண்டுள்ளன. சமீபத்தில் மகோபாவிலிருந்து அயோத்தியில் இராமர் கோயில் பிரதிஷ்டை விழாவிற்கு அனுப்பப்பட்ட இந்த வெற்றிலைகள் இதற்குச் சான்றாகும். 
## புவியியல் குறியீடு

இந்திய அரசின் கீழ் உள்ள புவியியல் குறியீடுகள் பதிவகத்திலிருந்து, இதற்கு 2021ஆம் ஆண்டு  செப்டெம்பர் 14 அன்று  புவியியல் குறியீடு (GI) அந்தஸ்து வழங்கப்பட்டது. இது  2023ஆம் ஆண்டு பெப்பிரவரி  4 வரை செல்லுபடியாகும்.

மகோபாவைச் சேர்ந்த சௌராசிய சமாசு சேவா சமிதி, 'மகோபா நாட்டு வெற்றிலை' என்பதற்கு புவியியல் குறியீடு பதிவு செய்ய முன்மொழிந்தது.  2013ஆம் ஆண்டு பெப்பிரவரியில் விண்ணப்பம் தாக்கல் செய்யப்பட்ட பிறகு, சென்னையில் உள்ள புவியியல் குறியீடுகள் பதிவகத்தால் 2021ஆம் ஆண்டில் வெற்றிலைக்கு புவியியல் குறியீடு வழங்கப்பட்டது. இதன் மூலம் "மகோபா நாட்டு வெற்றிலை" என்ற பெயர் அப்பகுதியில் பயிரிடப்படும் வெற்றிலைக்கு மட்டுமே உரியதாக ஆனது.  இவ்வாறு, இந்த வெற்றிலை மைசூரு வெற்றிலைக்குப் பிறகு இந்தியாவிலிருந்து புவிக்குறிச்சீட்டு பெற்ற இரண்டாவது வெற்றிலை வகையாகவும், உத்தரப் பிரதேசத்திலிருந்து 36வது பொருளாகவும், மத்தியப் பிரதேசத்திலிருந்து 12வது பொருளாகவும் ஆனது.

புவிக்குறியீட்டுப் பதிவகத்தால் வழங்கப்படும் இந்த மதிப்புமிக்க புவிக்குறியீடு, இந்த வெற்றிலை தனித்துவமான குணங்களைக் கொண்டுள்ளது; பாரம்பரிய உற்பத்தி முறைகளைப் பின்பற்றுகிறது; மற்றும் அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.

## மேலும் பார்க்க
* மைசூர் வெற்றிலை

* ஆத்தூர் வெற்றிலை

* சோழவந்தான் வெற்றிலை

## மேற்கோள்கள்
பகுப்பு:இந்திய உணவுகள்
பகுப்பு:உத்தரப் பிரதேச பண்பாடு
பகுப்பு:இந்தியாவில் மாநிலவாரியாக பொருளாதாரம்
பகுப்பு:இந்திய புவிசார் குறியீடுகள்
பகுப்பு:மத்தியப் பிரதேசம்
பகுப்பு:வட இந்திய உணவு வகைகள்
பகுப்பு:உத்தரப் பிரதேசம்